b"\n_START_ARTICLE_\nLasius neglectus\n_START_SECTION_\nEcologia\n_START_PARAGRAPH_\nPer ara, a Europa, l'esp\xc3\xa8cie s'ha est\xc3\xa8s en una ampla franja que entre l'oest des d'Anglaterra fins a Kirguizistan a l'est i al sud des de Catalunya, el marge europeu del mediterrani fins a Dinamarca i Pol\xc3\xb2nia al nord. L'abril de 2015 s'havien identificat 174 col\xc3\xb2nies. La seva dispersi\xc3\xb3 dicontinua \xc3\xa9s un senyal de la col\xc2\xb7laboraci\xc3\xb3 humana a la seva invasi\xc3\xb3, probablement perqu\xc3\xa8 es confon f\xc3\xa0cilment amb el seu cong\xc3\xa8nere, la formiga negra comuna. La seva efic\xc3\xa0cia col\xc2\xb7laborativa amb col\xc3\xb2nies ve\xc3\xafnes dificulta la seva erradicaci\xc3\xb3 una vegada que est\xc3\xa0 ben establerta. Una observaci\xc3\xb3 meticulosa i una intervenci\xc3\xb3 r\xc3\xa0pida semblen les \xc3\xbaniques maneres per limitar la plaga._NEWLINE_Lasius neglectus forma super-col\xc3\xb2nies amb moltes reines (polig\xc3\xadnia), un sistema de \xc2\xabnius\xc2\xbb interconnectats que poden arribar fins als 35.500 individus. Les reines no s\xc3\xb3n capaces de volar. En comptes de passar a un niu nou per comen\xc3\xa7ar una col\xc3\xb2nia nova, s'aparellen dins de la mateixa col\xc3\xb2nia sense realitzar el vol nupcial propi de la majoria de formigues. Tot i que els ocupants d'aquestes col\xc3\xb2nies es relacionen, no demostren agressions territorials._NEWLINE_Un lloc infestat per Lasius neglectus pot contenir entre deu i cent vegades m\xc3\xa9s formigues que les varietats europees natives i, com a tal, \xc3\xa9s considerada una plaga en diversos pa\xc3\xafsos europeus. _NEWLINE_Lasius neglectus \xc3\xa9s depredada per uns quants animals i insectes, espec\xc3\xadficament Clytra laeviuscula i alguns ocells de la fam\xc3\xadlia dels p\xc3\xadcids."